PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

_________________________________________________________________________________________________________

Prienų rajono savivaldybės tarybai

SPRENDIMO „DĖL ELEKTROS ORO LINIJŲ PIRKIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Nupirkti akcinei bendrovei „Energijos skirstymo operatorius“ nuosavybės teise priklausantį ilgalaikį materialųjį turtą – elektros oro linijas.

AB „Energijos skirstymo operatorius“ 2023 m. spalio 20 d. raštu 23KR-SD-10851 „Dėl elektros oro linijų pirkimo–pardavimo sutarčių pateikimo“ informavo Prienų rajono savivaldybės administraciją, kad AB „Energijos skirstymo operatorius“ siūlo savivaldybei įsigyti:

28 vnt. atramų Nr. 100/1-12, 101/1, 102/1, 103/2-14, 107/1 iš transformatorinės P-935 (inventorinis Nr. 166369), esančių šalia Obelų g., Prienai, Prienų r. sav.; 3 vnt. atramų Nr. 100/1, 100/2, 101/1 iš transformatorinės V-404 (inventorinis Nr. 128367V2), esančių šalia Rytų g., Veiveriai, Prienų r. sav.; 21 vnt. atramų Nr. 200/4 – 200/25 iš transformatorinės Š-104 (inventorinis Nr. 128231), esančių šalia Mokyklos g., Ingavangio k., Šilavoto sen., Prienų r. sav.; 5 vnt. atramų Nr. 400/1, 400/2, 400/4, 400/5, 400/6 iš transformatorinės V-434 (inventorinis Nr. 128390V1), esančių šalia Jaunimo g., Skriaudžių k., Veiverių sen., Prienų r. sav.

Ant elektros oro linijų atramų yra sumontuota gatvių apšvietimo linija ir šviestuvai. Įsigijus AB „Energijos skirstymo operatorius“ nuosavybės teise priklausančią elektros oro linijos dalį, bus įgyta teisė ir po rekonstravimo naudoti elektros tinklo gelžbetonines atramas, ant kurių yra sumontuoti gatvių apšvietimo tinklai.

AB „Energijos skirstymo operatorius“ informuoja, kad, vadovaujantis nustatyta nereikalingo arba netinkamo naudoti turto ir atsargų pardavimo tvarka, Prienų rajono savivaldybė turėtų apsispręsti dėl elektros linijų įsigijimo, kad būtų užtikrintas gatvių apšvietimas minėtose vietovėse.

Siūloma keturių linijų įsigijimo kaina – 4,84 Eur (su PVM).

Siūlomos teisinio reguliavimo nuostatos:

Projektas buvo rengiamas vadovaujantis Lietuvos Respublikos vietos savivaldos įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu.

Laukiami rezultatai:

Nupirkus (įsigijus) elektros oro linijas, nebus demontuotos elektros linijų atramos, išliks gatvių apšvietimo tinklas.

Lėšų poreikis ir šaltiniai:

Sprendimui įgyvendinti reikės 4,84 Eur (su PVM) Savivaldybės biudžeto lėšų.

Lyginamasis variantas:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Nuo sutarties pasirašymo Pirkėjui pereina atsakomybė, susijusi su parduodamų oro linijų valdymu, naudojimu ir disponavimu, teisės aktų nustatomų privalomų oro linijų eksploatavimo reikalavimų vykdymu ir laikymusi. Pirkėjas įsipareigoja, esant reikalui, oro linijas demontuoti savo sąskaita.

Pirkėjui turi būti žinomas oro linijų susidėvėjimas. Pardavėjas nėra atsakingas už bet kokias neigiamas pasekmes, galinčias kilti dėl oro linijų naudojimo, jų susidėvėjimo. Pirkėjui turi būti žinoma, kad oro linijos yra pastatytos Pardavėjui nepriklausančioje žemėje (Pardavėjas oro linijomis naudojasi pagal Lietuvos Respublikos elektros energetikos įstatymo 75 straipsnį).

Elektros tinklo įsigijimo kitas variantas – suprojektuoti ir sumontuoti naują gatvių apšvietimo tinklą, tačiau biudžete šiuo metu tam lėšos nesuplanuotos.

Vedėjas	Tomas Žvirblys

Dainius Sodaitis, tel. (8 319) 61 122, el. p. dainius.sodaitis@prienai.lt